RBF ดีดแรง 7% สวนโบรกฯแนะ “ขาย” ชี้ราคาเกินมูลค่า-เสี่ยงติด Cash Balance จันทร์นี้!
RBF ดีดแรง 7% สวนโบรกฯแนะ “ขาย” ชี้ราคาเกินมูลค่า-เสี่ยงติด Cash Balance จันทร์นี้!
10 ก.ค. 2563

ผู้สื่อข่าวรายงานว่า ราคาหุ้น บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF ณ เวลา 10.18 น. อยู่ที่ระดับ 10.50 บาท บวก 0.65 บาท หรือ 6.60% สูงสุดที่ระดับ 10.70 บาท ต่ำสุดที่ระดับ 10.00 บาท ด้วยมูลค่าการซื้อขาย 175.75 ล้านบาท

ทั้งนี้ ราคาหุ้น RBF ปรับตัวขึ้นแรงวันนี้ แม้มีรายงานว่าอาจเข้าข่าย Turnover List สัปดาห์สิ้นสุด 9 กรกฏาคม 2563 มีโอกาสใช้เกณฑ์ให้สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนที่จะซื้อ (Cash Balance) โดยคาดว่าจะเริ่มวันที่ 13 กรกฎาคม 2563
ด้าน บล.กสิกรไทย ระบุในบทวิเคราะห์ฯ ปรับลดคำแนะนำหุ้น RBF เป็น “ขาย” จากเดิม “ซื้อ” คาดว่าจะรายงานกำไรธุรกิจหลักในไตรมาส 2/63 ที่ 126 ล้าบาท เพิ่มขึ้น 40% จากช่วงเดียวกันของปีก่อน แต่ลดลง 18.2% จากไตรมาสก่อน
โดยมองว่ามูลค่าหุ้น RBF เกินมูลค่าแล้วเพราะ PER ล่วงหน้าปี 64 สูงกว่าของคู่แข่งทั่วโลกและเท่ากับที่ 2SD สูงกว่า PER ล่วงหน้าในอดีต แต่คงราคาเป้าหมายกลางปี 64 ที่ 7.85 บาท ไว้ตามเดิม